钦定古今图书集成/明伦汇编/闺媛典/第111卷 > 皇清十七 > 沈子猷妻金氏
## 钦定古今图书集成/明伦汇编/闺媛典/第111卷 > 皇清十七 > 沈子猷妻金氏

按《吴县志》：“金氏，沈子猷妻。康熙戊午，年十六，适子猷。越明年正月，子猷赴都，猷姑沈氏亦寡居，迎与为伴。沈素与邻恶周丑通，子猷客死邸寓，讣闻宗党沈君昭等逼金氏改适，不从。沈以侄。”

死，与丑奸愈密。是年八月夜，丑欲污金，金坚拒，痛骂。丑擎木棍击之仆地，沈恐其甦，以被按其口而死。巡抚汤斌勘实。

上闻，沈与丑俱弃市。丁卯，巡抚赵士麟奏请，有
诏旌表。